section_heading: Pozadina
paragraph_text: Rad na Physicistu trajao je nekoliko godina. Townsend je prethodno svirao s tadašnjim Metallicinim basistom Jasonom Newstedom u kratkotrajnom thrash metal projektu IR8. Nakon što su snimili demo za taj projekt, Townsend i Newsted počeli su raditi na novom projektu pod imenom Fizzicist, za koji su tvrdili da će biti "žešći od Strapping Young Lada". Kad je IR8-ova demosnimka procurila u javnost, Newstedovi su kolege iz Metallice, James Hetfield i Lars Ulrich, saznali za projekt. Hetfield je bio "užasno bijesan" zbog toga što je Newsted svirao izvan grupe, što je dovelo do toga da je Metallica Newstedu zabranila sudjelovanje u sporednim projektima.